
accidental results of the events that had gone before : there
were a few reforms at home, such as the Assize of the Forest,
and there were considerable preparations for a crusade, but
the chief work was the maintenance of peace in France against
the machinations of Philip, and against the rebellion of the
remaining children of Eleanor. By this last the king's power
and prestige in Europe were seriously impaired and his heart
broken.

EXCERPTS.

A. D. 1154. WILL. NEWB. ii. c. i. Anno a partu Virginis
MCLIV. Henricus Henrici majoris ex filia olim imperatrice
nepos, post mortem regis Stephani a Normannia in Angliam
veniens, haereditarium regnum suscepit, conclamatus ab omni-
bus. . . . Denique edicto praecepit ut illi qui ex gentibus exteris
in Angliam sub rege Stephano praedarum gratia tanquam ad
militandum confluxerant, et maxime Flandrenses, quorum
magna tune Angliae incubabat multitude, propriis regionibus
redderentur, fatalem eis diem constituens, quern in Anglia
sustinere certi foret discriminis. Quo edicto pavefacti, ita in
brevi dilapsi sunt ut quasi phantasmata in momento disparuisse
viderentur, stupentibus plurimis quomodo repente evanuissent.
Mox castellanova quae in diebus avi sui nequaquam exstiterant,
complanari praecepit, praeter pauca in locis opportunis^sita
quae vel ipse retinere vel a pacificis ad regni munimen retineri
voluit. Publicae quoque disciplinae in primis sollicitudinem
habuit ; et ut legum vigor in Anglia revivisceret qui sub Rege
Stephano extinctus sepultusque videbatur, cura propensiore
sategit. Ordinatisque in cunctis regni finibus juris et legum
ministris qui vel improborum audaciam coercerent, vel inter-
pellantibus secundum causarum merita justitiam exhiberent,
ipse vel in deliciis erat, vel majoribus negotiis regiam operam
impendebat.

c. 2. Considerans autem rex, quod regii redditus breves
essent, qui avito tempore uberes fuerant, ep quod regia
dominica per mollitiem regis Stephani ad alios multosque
dominos majori ex parte migrassent, praecepit ea cum^omni
integritate a quibuscunque detentoribus resignari, et in jus
statumque pristinum revpcari. Et , hi quidem, qui regiis
oppidis seu vicis hactenus incliti fuerant, chart as, quas a rege